เหยา เหวินยฺเหวียน

**เหยา เหวินยฺเหวียน** (12 มกราคม ค.ศ. 1931 &ndash; 23 ธันวาคม ค.ศ. 2005) เป็นนักวิจารณ์วรรณกรรม นักการเมือง และสมาชิกของแก๊งสี่คนในช่วงการปฏิวัติวัฒนธรรมของจีน

## ประวัติ
เหยา เหวินยฺเหวียนเกิดในจูจี้ เจ้อเจียง ในครอบครัวปัญญาชน บิดาของเขาคือเหยา เผิงจื่อ () เป็นนักเขียน นักแปล และนักวิจารณ์ศิลปะ

เขาเริ่มต้นอาชีพในเซี่ยงไฮ้ในฐานะนักวิจารณ์วรรณกรรม ซึ่งที่นั่นเขาเป็นที่รู้จักจากการโจมตีอย่างรุนแรงต่อนักเขียนคนอื่น ๆ เช่นในเดือนมิถุนายน ค.ศ. 1957 ที่โจมตีหนังสือพิมพ์ *[[เหวินฮุ่ยเป้า]]* ตั้งแต่เวลานั้น เขาเริ่มทำงานร่วมกับนักการเมืองฝ่ายซ้ายของเซี่ยงไฮ้อย่างใกล้ชิด รวมถึง จาง ชุนเฉียว หัวหน้ากรมโฆษณาชวนเชื่อของเมือง บทความของเขาเรื่อง "ว่าด้วยงิ้วประวัติศาสตร์ปักกิ่งเรื่องใหม่ 'ไห่รุ่ยถูกปลดจากตำแหน่ง'" (On the New Historical Beijing Opera 'Hai Rui Dismissed from Office') ตีพิมพ์ใน เห*วินฮุ่ยเป้า* ในวันที่ 10 พฤศจิกายน ค.ศ. 1965 เป็นจุดเริ่มต้นของการปฏิวัติวัฒนธรรม

บทความนี้เกี่ยวกับอุปรากรยอดนิยมโดยอู๋ หาน อดีตรองนายกเทศมนตรีปักกิ่ง จาง ชุนเฉียวและเจียง ชิงเกรงว่าละครเรื่องนี้อาจต่อต้านการปฏิวัติได้เนื่องจากอาจมีการเปรียบเทียบระหว่างตัวละครในละครกับเจ้าหน้าที่ในรัฐบาลคอมมิวนิสต์ ในละครเรื่องนี้ ไห่ รุ่ย ขุนนางคนหนึ่ง พูดแทนชาวนาเพื่อต่อต้านรัฐบาลจักรวรรดิ วิพากษ์วิจารณ์เจ้าหน้าที่ว่ากดขี่ประชาชนอย่างหน้าซื่อใจคดขณะแสร้งทำเป็นคนดี ไห่ รุ่ยถูกปลดจากตำแหน่งเพราะเหตุนี้ เหยาอ้างว่านี่เป็นการ โจมตีเหมาอย่างเป็นนัยที่ปลดเผิง เต๋อหวย รัฐมนตรีว่าการกระทรวงกลาโหมในขณะนั้น ซึ่งวิพากษ์วิจารณ์การก้าวกระโดดไกลไปข้างหน้าของเหมาใน ค.ศ. 1959

ด้วยความสับสนจากการโจมตีที่ไม่คาดคิดนี้ ผู้นำพรรคในปักกิ่งพยายามปกป้องอู๋ หาน ทำให้เหมามีข้ออ้างสำหรับการ "ต่อสู้" อย่างเต็มรูปแบบกับพวกเขาในปีถัดมา เหยาได้รับการเลื่อนตำแหน่งเข้าสู่คณะปฏิวัติวัฒนธรรมในไม่ช้า

เหยา เหวินยฺเหวียนเป็นผู้สมัครที่เหมาะสมอย่างยิ่งสำหรับการวิพากษ์วิจารณ์งิ้วเรื่องนี้เนื่องจากเขามีภูมิหลังสังคมนิยมที่สอดคล้อง ในเดือนเมษายน ค.ศ. 1969 เขาเข้าร่วมกรมการเมืองคณะกรรมการกลางพรรคคอมมิวนิสต์จีน โดยทำงานด้านการโฆษณาชวนเชื่ออย่างเป็นทางการ ในฐานะสมาชิกของ "นักเขียนชนชั้นกรรมาชีพเพื่อความบริสุทธิ์" เขาเป็น บรรณาธิการของหนังสือพิมพ์ *[[เจี่ยฟ่างเดลี]]* (*Liberation* *Daily*) หนึ่งในหนังสือพิมพ์หลักของเซี่ยงไฮ้ เข้าร่วมความพยายามของรัฐบาลในการกวาดล้างหู เฟิง นักเขียนชื่อดังออกจากสหภาพนักเขียนของจีน

วันที่ 6 ตุลาคม ค.ศ. 1976 เขาถูกจับกุมในข้อหาพัวพันกับการปฏิวัติวัฒนธรรมและถูกตัดสินจำคุก 20 ปีใน ค.ศ. 1981 เขาได้รับการปล่อยตัวในวันที่ 5 ตุลาคม ค.ศ. 1996 และใช้ชีวิตที่เหลือในการเขียนหนังสือและศึกษาประวัติศาสตร์จีน เขาอาศัยอยู่ในหูโจวและเซี่ยงไฮ้และกลายเป็นสมาชิกคนสุดท้ายของแก๊งสี่คนที่ยังมีชีวิตอยู่หลังจาง ชุนเฉียวเสียชีวิตในเดือนเมษายน ค.ศ. 2005 ตามรายงานของสำนักข่าวซินหัวของทางการจีน เขาเสียชีวิตด้วยโรคเบาหวานในวันที่ 23 ธันวาคม ค.ศ. 2005 ด้วยวัย 74 ปี

## อ้างอิง

## สิ่งตีพิมพ์
*เหยา เหวิน-ยฺเหวียน: ''On the Social Basis Of The Lin Piao Antiparty Clique.'' สำนักพิมพ์ภาษาต่างประเทศ, ปักกิ่ง 1975.

## แหล่งข้อมูลอื่น

* คลังข้อมูลเหยา เหวินยฺเหวียนในคลังข้อมูลอินเทอร์เน็ตของลัทธิมาร์กซ์

หมวดหมู่:นักทฤษฎีเหมาอิสต์
หมวดหมู่:ผู้ต่อต้านการแก้ไข
หมวดหมู่:บุคคลที่เกิดในปี พ.ศ. 2474
หมวดหมู่:บุคคลที้เสียชีวิตในปี พ.ศ. 2548
หมวดหมู่:บุคคลจากจูจี้
หมวดหมู่:การเสียชีวิตจากโรคเบาหวาน
หมวดหมู่:บุคคลในช่วงการปฏิวัติวัฒนธรรม
หมวดหมู่:แก๊งค์ออฟโฟร์
หมวดหมู่:นักโฆษณาชวนเชื่อชาวจีน
หมวดหมู่:หัวหน้ากรมประชาสัมพันธ์พรรคคอมมิวนิสต์จีน
หมวดหมู่:สมาชิกพรรคคอมมิวนิสต์จีนที่ถูกขับออก
หมวดหมู่:นักการเมืองจีนที่ถูกตัดสินว่ามีความผิดทางอาญา
หมวดหมู่:สมาชิกกรมการเมืองพรรคคอมมิวนิสต์จีน ชุดที่ 10
หมวดหมู่:สมาชิกกรมการเมืองพรรคคอมมิวนิสต์จีน ชุดที่ 9
หมวดหมู่:มาร์กซิสต์ชาวจีน
หมวดหมู่:นักการเมืองจากเช่าซิง
หมวดหมู่:นักเขียนจากเช่าซิง
หมวดหมู่:นักการเมืองพรรคคอมมิวนิสต์จีนจากมณฑลเจ้อเจียง
หมวดหมู่:นักการเมืองสาธารณรัฐประชาชนจีนจากมณฑลเจ้อเจียง
หมวดหมู่:เหมาอิสต์ชาวจีน